Na podlagi 7. odst. 4. člena Poslovnika postopka izbire predstavnikov nevladnih organizacij v Razvojni svet regije Jugovzhodna Slovenija iz septembra 2020 (v nadaljevanju Poslovnik),

izdajam Mirjana Martinovič kot vodja postopka, dne 31. 03. 2025:

**S K L E P**

**O IZBORU**

**NADOMESTNE ČLANICE - PREDSTAVNICE NEVLADNIH ORGANIZACIJ**

**V**

**RAZVOJNI SVET REGIJE JUGOVZHODNA SLOVENIJA**

Za predstavnico nevladnih organizacij z območja Upravne enote Trebnje se imenuje:

• **Dominika Koritnik Trepel**, Društvo Praetorium Latobicorum, UE Trebnje

**Obrazložitev:**

Regijski NVO center – stičišče nevladnih organizacij JV Slovenije je s strani Razvojnega

centra Novo mesto dne 12. 03. 2025 po odstopu ene izmed članic Razvojnega sveta regije Jugovzhodna Slovenija (v nadaljevanju Razvojni svet regije) prejel poziv k predlaganju nadomestnega člana - predstavnika nevladnih organizacij v Razvojni svet regije za programsko obdobje 2021–2027.

V skladu z Zakonom o spodbujanju skladnega regionalnega razvoja člana sveta, ki med mandatom preneha izpolnjevati pogoje za imenovanje v svet po tem zakonu, svet zamenja, ko zamenjavo predlaga organ, ki je člana predlagal.

Regijski NVO center je postopek izbora nadomestnega člana izvedel med 13. in 24. 3. 2025, in sicer na podlagi Poslovnika postopka izbire predstavnikov nevladnih organizacij v Razvojni svet regije Jugovzhodna Slovenija, po katerem so lahko v postopku sodelovale vse nevladne organizacije s sedežem na območju upravne enote Trebnje.

Pravočasno je prispela ena kandidatura. Vloga je bila popolna, predlagatelj upravičen. Ker je število prispelih kandidatur ustrezalo številu razpoložljivih mest, je v skladu s 7. odstavkom 4. člena Poslovnika edina kandidatka postala predstavnica.

S tem sklepom se zaključi postopek izbora predstavnikov nevladnih organizacij z območja UE Trebnje v Razvojni svet regije Jugovzhodna Slovenija.

Mirjana Martinovič,

vodja postopka